ઉત્તર કાશ્મીરના કુપવાડામાં 10 વર્ષના એક બાળકની હત્યા બાદ આખા શહેરમાં તણાવનો માહોલ છે. બાળકની હત્યા કર્યા બાદ આખા કુપવાડામાં બંધનું એલાન કરી દેવામાં આવ્યુ છે. શુક્રવારે અહીં બાળકની હત્યાના વિરોધમાં મોટા પ્રમાણમાં પ્રદર્શન થયા હતા. આ બાળકનો મૃતદેહ ગુરુવારે ખૂબ જ ખરાબ હાલતમાં મળી આવ્યો હતો. ઓથોરિટીઝ તરફથી બધી શાળાઓ અને કોલેજો બંધ કરી દેવામાં આવી છે. વળી, અહીં મોબાઈલ અને ઈન્ટરનેટ સેવા પણ બંધ કરી દેવામાં આવી છે.